open-index/open-wikipedia-markdown huggingface dataset:
Η σύγκρουση των Τιτάνων

***Η σύγκρουση των Τιτάνων*** () είναι κινηματογραφική ταινία χλαμύδας βρετανοαμερικανικής παραγωγής του 1981 σκηνοθετημένη από τον Ντέσμοντ Ντέιβις πάνω σε σενάριο του Μπέβερλυ Κρος. Αποτελεί μία χαλαρή απόδοση του μύθου του Περσέως της ελληνικής μυθολογίας. Πρωταγωνιστούν οι Χάρυ Χάμλιν, Τζούντι Μπόουκερ, Μπέρτζες Μέρεντιθ, Μάγκι Σμιθ και Λόρενς Ολίβιε. Η ταινία απετέλεσε την τελευταία εργασία του καλλιτέχνη των οπτικών εφέ με stop motion Ρέυ Χαρυχάουζεν. Υπήρξε η ενδέκατη σε εισπράξεις ταινία από όσες κυκλοφόρησαν το 1981. Με βάση την ταινία αυτή γράφτηκε μυθιστόρημα από τον Άλαν Ντιν Φόστερ.

Η εταιρεία Warner Bros. γύρισε το 2010 μία τρισδιάστατη ταινία με τον ίδιο αγγλικό τίτλο και υπόθεση, που κυκλοφόρησε στην Ελλάδα με τον τίτλο *[[Η Τιτανομαχία (ταινία)|Η Τιτανομαχία]]*, ενώ το 2012 βγήκε και δεύτερη συνέχεια, *[[Η οργή των Τιτάνων|Η Οργή των Τιτάνων]]*.

## Παραπομπές


## Εξωτερικοί σύνδεσμοι
* Η ταινία στο *AllMovie.com*
* 
* 
* 

Κατηγορία:Βρετανικές ταινίες της δεκαετίας 1980
Κατηγορία:Αμερικανικές ταινίες της δεκαετίας 1980
Κατηγορία:Αγγλόφωνες ταινίες
Κατηγορία:Ταινίες του 1981
Κατηγορία:Ταινίες παραγωγής Metro-Goldwyn-Mayer
Κατηγορία:Ταινίες τοποθετημένες στην Αρχαία Ελλάδα
Κατηγορία:Επικές ταινίες φαντασίας
Ιερός Ναός Παναγίας Δέξιας

μικρογραφία|δεξιά|Ο Ιερός Ναός της Παναγίας Δέξιας στη Θεσσαλονίκη (εσωτερικό).

Ο **Ιερός Ναός Παναγίας Δέξιας** αποτελεί ενοριακό ναό της Θεσσαλονίκης και ανήκει στην Ιερά Μητρόπολη Θεσσαλονίκης. Βρίσκεται επί της οδού Εγνατία, στο κέντρο της πόλης. Ο αρχιτεκτονικός τύπος του ναού είναι σταυροειδής με τρούλο και δύο κωδωνοστάσια.

Ο πεζογράφος της Θεσσαλονίκης Νίκος Γαβριήλ Πεντζίκης στο βιβλίο του «Μητέρα Θεσσαλονίκη» μνημονεύει την εικόνα της Παναγίας ως «Δέξα», δηλαδή ως μεσίτρια που δέχεται τις παρακλήσεις των πιστών.

## Παραπομπές


Κατηγορία:Εκκλησίες στη Θεσσαλονίκη
Κεβόρκ Παπαζιάν

Ο **Κεβόρκ Παπαζιάν** (1892 -  10 Νοεμβρίου 1953) ήταν Ελληνο-Αρμένιος πολιτικός καθώς και ο πρώτος Αρμένιος που διετέλεσε μέλος της Βουλής των Ελλήνων.

## Βιογραφικά στοιχεία

Γεννήθηκε στη Ραιδεστό από Αρμένιους γονείς. Μετά την περάτωση των εγκύκλιων σπουδών του, μετέβη στην Κωνσταντινούπολη, όπου σπούδασε νομικά. Μετά την αποφοίτησή του επέστρεψε στη Ραιδεστό, όπου και συνελλήφθη από τις οθωμανικές αρχές μαζί με άλλους Αρμένιους κατοίκους με την κατηγορία της πυρπόλησης τουρκικών οικιών. Φυλακίστηκε για μικρό χρονικό διάστημα και εν συνεχεία εξορίστηκε στη Δαμασκό για να εγκατασταθεί, τελικώς, στην Ντουμά της Συρίας εργαζόμενος ως ιδιωτικός υπάλληλος.

Το 1919 επέστρεψε στην γενέτειρά, ιδιώτευσε για ένα μικρό διάστημα ως δικηγόρος και μετά την ενσωμάτωση της Ανατολικής Θράκης στο ελληνικό κράτος εξελέγη, στις εκλογές του 1920, βουλευτής Ραιδεστού.  Από τη θέση αυτή διαδραμάτισε σημαντικό ρόλο στην ενίσχυση του αρμενικού κινήματος ανεξαρτησίας και της αρμενικής κοινότητας στην Ελλάδα. Μετά την παραχώρηση της Ανατολικής Θράκης στην Τουρκία, ο Παπαζιάν εγκαταστάθηκε στη Θεσσαλονίκη, όπου ίδρυσε την πρώτη αρμένικη εφημερίδα υπό τον τίτλο "Αλίκ" (Κύμα). 

Μετά το 1944 εγκαταστάθηκε στην Αθήνα. Την περίοδο 1947 - 1950 διετέλεσε πρόεδρος του Πολιτιστικού Σωματείο "Χαμασκαΐν".

Απεβίωσε στην Αθήνα στις 10 Νοεμβρίου 1953 και ενταφιάστηκε στο νεκροταφείο Κοκκινιάς.

## Παραπομπές


Κατηγορία:Βουλευτές Ραιδεστού
Κατηγορία:Έλληνες αρμενικής καταγωγής
Κατηγορία:Οθωμανοί αρμενικής καταγωγής
Πάρκο Μπόουν

thumb|right|Το Πάρκο Μπόουν στο Κουήνς
Το **Πάρκο Μπόουν** (*Bowne Park*) είναι πάρκο εκτάσεως 47,7 στρεμμάτων στον Δήμο Κουήνς της Νέας Υόρκης. Βρίσκεται στην περιοχή Μπρόντγουεϊ-Φλάσινγκ, ανατολικά του κέντρου του Φλάσινγκ. Αποτελείται από παιδική χαρά, γήπεδα καλαθοσφαίρισης και μπότσε, καθώς και μία ωοειδούς σχήματος λιμνούλα με έκταση μερικών στρεμμάτων.

Το πάρκο πήρε το όνομά του προς τιμή του 59ου δημάρχου της Νέας Υόρκης Γουόλτερ Μπόουν (δήμαρχος από το 1829 έως το 1833), του οποίου η θερινή κατοικία βρισκόταν στη θέση του μετέπειτα πάρκου, μέχρι που μια πυρκαγιά την κατέστρεψε τον Μάρτιο του 1925. Η γη αγοράστηκε τότε από τον δήμο και χωροθετήθηκε ως πάρκο το 1927. Στο πάρκο έγιναν μεγάλες αναμορφώσεις το 1973-1974 και το 1994. Στην πρώτη από αυτές λέγεται ότι μερικά από τα ψάρια της λιμνούλας κατέληξαν στα ψυγεία των γειτονικών σπιτιών.

## Παραπομπές


Παρκο Μποουν
Παρκο Μποουν
MasterChef

μικρογραφία|Το σήμα του ριάλιτι μαγειρικής MasterChef.
Το ***MasterChef*** είναι ριάλιτι μαγειρικής, το οποίο ξεκίνησε από τη Βρετανία τον Ιούλιο του 1990 με δημιουργό τον Φρανκ Ρόνταμ. Το παιχνίδι επέστρεψε και ενημερώθηκε από το BBC τον Φεβρουάριο του 2005 από τους εκτελεστικούς παραγωγούς Φρανκ Ρόνταμ και Τζον Σίλβερ μαζί με την παραγωγό Κάρεν Ρος.

Το ριάλιτι πωλείται σε διεθνές επίπεδο από την εταιρεία Endemol Shine Group. Η πρώτη μη βρετανική έκδοση του τηλεπαιχνιδιού ήταν η αυστραλιανή έκδοση, το 2009. Για την ελληνική έκδοση, βλέπε *[[MasterChef Greece]]*.

## Μορφή
Το τηλεπαιχνίδι εξάγεται σε όλο το κόσμο με το ίδιο λογότυπο (ωστόσο υπάρχουν παραλλαγές στον τίτλο αρκετών εκδόσεων, με την λέξη MasterChef να μεταφράζεται ή να μεταγράφεται στο αλφάβητο της γλώσσας της χώρας στην οποία προβάλλεται). Παράγεται σε πάνω από 40 χώρες και προβάλλεται σε πάνω από 200 επικράτειες.

Το τηλεπαιχνίδι προβάλλεται σε τέσσερις κύριες μορφές: το κύριο MasterChef, την έκδοση για επαγγελματίες μάγειρες (MasterChef: The Professionals), την έκδοση για διασημότητες (Celebrity MasterChef) και την έκδοση για παιδιά (Junior MasterChef), η οποία έχει προσαρμοστεί κατάλληλα για τα παιδιά και ξεκίνησε να προβάλλεται στην Βρετανία το 1994. Τα τελευταία χρόνια διάφορα κανάλια από διάφορες χώρες έχουν δημιουργήσει δικές τους εκδόσεις του Junior MasterChef.

Εκτός από τις παραπάνω μορφές, το 2012 η Αυστραλία δημιούργησε την πέμπτη μορφή του παιχνιδιού, MasterChef All-Stars, όπου πρώην διαγωνιζόμενοι μαγειρεύουν ώστε να συγκεντρωθούν χρήματα για φιλανθρωπίες. Το 2018, η Ουκρανία δημιούργησε την εφηβική έκδοση MasterChef Teens. Το 2019, η Βραζιλία δημιούργησε, μια νέα μορφή της εκπομπής, με τίτλο MasterChef: Para Tudo (MasterChef: Σταματήστε τα Πάντα), μια εκπομπή με συνεντεύξεις από κριτές και πρώην διαγωνιζόμενους, συνταγές και μιμίδια, την οποία παρουσίαζε η Άνα Πάουλα Παντράο. Στη Βραζιλία, η έκδοση των επίλεκτων παικτών (All-Stars) ονομάστηκε MasterChef: A Revanche (MasterChef: Η Ρεβάνς), η οποία έκανε πρεμιέρα το 2019 και εκεί συμμετέχουν πρώην συμμετέχοντες οι οποίοι δεν κέρδισαν τον διαγωνισμό νωρίτερα.

## Δημοτικότητα και αντίκτυπο
Το αυστραλιανό MasterChef είναι η δημοφιλέστερη τηλεοπτική σειρά στην Αυστραλία. Ο τελικός του δεύτερου κύκλου κατέγραψε το τρίτο μεγαλύτερο αριθμό τηλεθεατών στην ιστορία της αυστραλιανής τηλεόρασης. Το MasterChef Αυστραλίας κέρδισε το βραβείο του δημοφιλέστερου τηλεοπτικού προγράμματος στα βραβεία Λότζι 2010.

Το 2018, η εταιρεία ανάπτυξης παιχνιδιών για κινητά Animoca εξασφάλισε τα δικαιώματα του τίτλου MasterChef. Σκοπεύει να χρησιμοποιήσει τον τίτλο για να δημιουργήσει παιχνίδια βασισμένα στο επιτυχημένο τηλεοπτικό πρόγραμμα.

## Παραπομπές

Κατηγορία:Τηλεπαιχνίδια
Κατηγορία:Ριάλιτι σόου
Κάστρο του Σινόν

Το **Κάστρο του Σινόν** (γαλλικά: *Château de Chinon*) βρίσκεται στην όχθη του Βιέν, παραποτάμου του Λίγηρα, στα νοτιο-ανατολικά του Σομίρ, στη Γαλλία. Ιδρύθηκε από τον Θεοβάλδο Α΄ κόμη του Μπλουά. Τον 11ο αι. αποκτήθηκε από τους κόμητες του Ανζού. Το 1156 ο Ερρίκος Β΄ της Αγγλίας, μέλος του Οίκου τού Ανζού, έλαβε το κάστρο από τον αδελφό του Γοδεφρείδο κόμη της Νάντης, όταν αυτός εξεγέρθηκε για δεύτερη φορά. Ο Ερρίκος Β΄ το είχε κατοικία της προτίμησής του. Το μεγαλύτερο μέρος της κατασκευής μπορεί να αποδοθεί στη βασιλεία του· απεβίωσε εκεί το 1189.

Στις αρχές του 13ου αι. ο Φίλιππος Β΄ της Γαλλίας λεηλάτησε τις Αγγλικές κτήσεις στη Γαλλία και το 1205 κατέκτησε το Σινόν, έπειτα από μία πολιορκία που κράτησε αρκετούς μήνες. Από τότε το κάστρο έμεινε υπό Γαλλικό έλεγχο. Όταν ο Φίλιππος Δ΄ της Γαλλίας κατηγόρησε τους Ναΐτες ιππότες για αίρεση κατά τις πρώτες δεκαετίες του 14ου αι., αρκετά ηγετικά μέλη του Τάγματος φυλακίστηκαν σε αυτό. 

Καθώς χρησιμοποιήθηκε ως κατοικία από τον Κάρολο Ζ΄ της Γαλλίας κατά τον 15ο αι., το κάστρο του Σινόν έγινε φυλακή κατά το β΄ ήμισυ του 16ου αι., αλλά έπειτα εξέπεσε η χρήση αυτή και αφέθηκε σε παρακμή. Αναγνωρίστηκε ως ιστορικό Μνημείο από το Γαλλικό Υπουργείο Πολιτισμού το 1840. Το κάστρο, που περιέχει ένα μουσείο, είναι τώρα ιδιοκτησία τού Γενικού Συμβουλίου Αντρ-ε-Λουάρ που το διαχειρίζεται και είναι μεγάλου τουριστικού ενδιαφέροντος. Ανακαινίστηκε στις αρχές ου 21ου αι. με ένα κόστος 14,5 εκατομμυρίων ευρώ. 

## Παραπομπές


## Πηγές
* Mesqui, Jean (1997), Chateaux-forts et fortifications en France (in French), Paris: Flammarion, ISBN 2-08-012271-1
* Royal Fortress of Chinon – Web archive of the official site through December 2015.
* Official website of the Royal Fortress of Chinon, added January 2019

## Δείτε επίσης
* Κάστρα του Λίγηρα

Σινόν
Αλαίν Πουαρέ

Ο **Αλαίν Πουαρέ** (γαλλικά: *Alain Poiré*, 13 Φεβρουαρίου 1917 - 14 Ιανουαρίου 2000) ήταν Γάλλος παραγωγός ταινιών και σεναριογράφος. 

## Ζωή και καριέρα
Ο Αλαίν Πουαρέ γεννήθηκε στο Παρίσι και σπουδάσε νομική και αργότερα άρχισε να εργάζεται στη διαφημιστική εταιρεία Havas. Το 1938 μετακόμισε στην εταιρεία Société Nouvelle des Etablissements Gaumont ως βοηθός γενικού διευθυντή όπου ανελάβε να σώσει την εταιρεία από οικονομική κατάρευση, η οποία στη συνέχεια μετονομάστηκε σε Gaumont Film Company το 1975.

Από τις αρχές της δεκατετίας του 1950 όπου και έγινε επικεφαλής της Gaumont film και διευθυντής της Gaumont International, ο Αλαίν Πουαρέ παρήγαγε πάνω από 200 ταινίες καθιστώντας τον, ως τον πιο σημαντικό Γάλλο παραγωγό και συνεργάστηκε με μερικούς από τους πιο σπουδαίους Γάλλους σκηνοθέτες, όπως ο Ζακ Μπεκέρ, ο Ανρί Βερνέιγ, ο Ροζέ Βαντίμ και ο Ζιλ Γκρέιντζερ.

## Φιλμογραφία (παραγωγός)
* 1963: *[[Ο γορίλας εκδικείται]]* του Ζωρζ Λοτνέρ
* 1964: *[[100.000 Δολάρια στον Ήλιο]]* του Ανρί Βερνέιγ
* 1964: *[[Ο Φαντομάς]]* του του Αντρέ Ινεμπέλ
* 1964: *[[Το μεγάλο κυνήγι των κατασκόπων]]* του Ζωρζ Λοτνέρ
* 1965: *[[Η Επιστροφή του Φαντομά]]* του Αντρέ Ινεμπέλ
* 1966: *[[Το Μεγάλο Εστιατόριο]]* του Ζακ Μπέρναρντ
* 1967: *[[Ο Φαντομάς εναντίον Σκότλαντ Γιαρντ]]* του Αντρε Ινεμπέλ
* 1971: *[[Το σταυροδρόμι των λαθρεμπόρων]]* του Ρομπέρ Ενρικό
* 1973: *[[Το καρνέ των κατασκόπων]]* του Κλοντ Πινοτό
* 1979: *[[Μπάτσος ή αλήτης]]* του Ζωρζ Λοτνέρ

## Παραπομπές

## Εξωτερικοί σύνδεσμοι
* Ο 

Κατηγορία:Γάλλοι παραγωγοί ταινιών
Κατηγορία:Γάλλοι σεναριογράφοι
Σεραφείμ Σεραφείμ

Ο **Σεραφείμ Β. Σεραφείμ** ήταν Σερραίος ζωγράφος, αγιογράφος και φωτογράφος, ο οποίος δραστηριοποιήθηκε το πρώτο μισό του 20ού αιώνα στις Σέρρες.

## Βιογραφικά στοιχεία
Ο Σεραφείμ Β. Σεραφείμ γεννήθηκε στις Σέρρες την τελευταία δεκαετία του 19ου αιώνα περίπου. Υπήρξε πρωταρχικά αγιογράφος. Στην Ιερά Μητρόπολη Σερρών σώζεται εικόνα *διά χειρός Σεραφείμ Β. Σεραφείμ*. Σε επαγγελματικό οδηγό της Μακεδονίας, που εκδόθηκε την περίοδο του Μεσοπολέμου, υπάρχει καταχώριση για τα *Ζωγραφεία* του Σεραφείμ Σεραφείμ στις Σέρρες. Στη διάρκεια της Μικρασιατικής Εκστρατείας ακολούθησε τον Ελληνικό Στρατό ως φωτογράφος της 7ης Μεραρχίας, η οποία μαζί με την 10η Μεραρχία αποτελούσαν το Γ΄ Σώμα Στρατού. Κάτω από τον ανελέητο ήλιο της Ανατολής τραβούσε φωτογραφίες από την εκστρατεία του Ελληνικού Στρατού, σφραγίζοντάς τες με τη σφραγίδα του: «**Σεραφείμ Β. Σεραφείμ, Ζωγράφος - Φωτογράφος, Σέρραι**». Αρκετές από τις φωτογραφίες που τράβηξε στη διάρκεια αυτής της εκστρατείας έγιναν η βάση για τη δημιουργία ζωγραφικών πινάκων, όταν επέστρεψε στις Σέρρες. Κάποια από τα ζωγραφικά αυτά έργα αναπαρήγαγε ο Κερκυραίος εκδότης Ασπιώτης σε χρωμολιθόγραφα καρτ ποστάλ περί το 1925.

## Παραπομπές


## Γκαλερί
Έξι από τα οκτώ γνωστά καρτ ποστάλ Ασπιώτη που αναπαράγουν έργα ζωγραφικής του Σεραφείμ Β. Σεραφείμ.


File:Aspiotis_λζ.jpg|
File:Aspiotis_λη.jpg|
File:Aspiotis_λθ.jpg|
File:Aspiotis_μβ.jpg|
File:Aspiotis_μγ.jpg|
File:Aspiotis_μδ.jpg|


Κατηγορία:Έλληνες ζωγράφοι του 20ού αιώνα
Κατηγορία:Έλληνες αγιογράφοι
Κατηγορία:Έλληνες φωτογράφοι
Κατηγορία:Σέρρες
Βραβεία Λόρενς Ολίβιε του 1976

Η τελετή απονομής των θεατρικών βραβείων της  Εταιρείας του West End πραγματοποιήθηκε τον Δεκέμβριο του 1976 στο Λονδίνο. Ήταν η πρώτη μεγάλη τελετή απονομής βραβείων για την αριστεία από την Θεατρική Εταιρείας του West End, η οποία αργότερα θα μετονομαστεί σε *Θεατρική Εταιρεία του Λονδίνου* (Theatre Society of London). Τα βραβεία δεν θα γίνουν τα βραβεία Λόρενς Ολίβιε, όπως είναι γνωστά σήμερα,  μέχρι την τελετή απονομής του 1984.

## Νικητές και υποψήφιοι

## Παραγωγές με πολλαπλές υποψηφιότητες και βραβεία
Πολλαπλές υποψηφιότητες έλαβαν οι παρακάτω παραγωγές:

* 6: *[[Ερρίκος Δ΄, Μέρος 1|Ερρίκος Δ΄]]*
* 5: *[[Ερρίκος Ε΄ (θεατρικό έργο)|Ερρίκος Ε΄]]*
* 4: *[[Τα Χρόνια των Γαϊδάρων]]*, *Funny Peculiar* και *Old World*
* 3: *[[Confusions]]* και *[[Άμλετ]]*
* 2: *Για τον Βασιλιά και την Πατρίδα*, *[[Tamburlaine (θεατρικό έργο)|Tamburlaine the Great]]*, *The Bed Before Yesterday* και *The Family Dance*

Περισσότερα από ένα βραβεία απέσπασαν οι εξής παραγωγές:

* 2: *[[Τα Χρόνια των Γαϊδάρων]]*, *[[Ερρίκος Δ΄, Μέρος 1|Ερρίκος Δ΄]]* και *[[Ερρίκος Ε΄ (θεατρικό έργο)|Ερρίκος Ε΄]]*

## Παραπομπές

* 

## Εξωτερικοί σύνδεσμοι
* Previous Olivier Winners – 1976

Κατηγορία:Τελετές Απονομής Βραβείων Λόρενς Ολίβιε
Κατάλογος τραγουδιών στην κορυφή του Billboard Hot 100 (1958)

To ''Billboard'' Hot 100 είναι ένας μουσικός κατάλογος επιτυχιών που κατατάσσει τα τραγούδια που παίζονται στις Ηνωμένες Πολιτείες. Ο κατάλογος δημοσιεύτηκε για πρώτη φορά στο τεύχος του περιοδικού που κυκλοφόρησε στις 10 Αυγούστου 1958. Προηγουμένως, το *Billboard* δημοσίευε τρεις δημοφιλείς καταλόγους: το *Top 100*, που ήταν ο πρώτος κατάλογος του *Billboard* που βασιζόταν στις πωλήσεις, στη μετάδοση από τα ραδιόφωνα και τα τζιούκ μποξ, το *Best Sellers in Stores*, που κατέτασσε τα τραγούδια με βάση τις λιανικές πωλήσεις και το *Most Played by Jockeys*, το οποίο κατέτασσε τα περισσότερο παιγμένα τραγούδια από τους αμερικανικούς ραδιοφωνικούς σταθμούς. Με την σύσταση του Hot 100, δεν συνεχίστηκε το *Most Played by Jockeys* και το *Best Sellers in Stores* συνέχισε ως τις 13 Οκτωβρίου 1958.

Το 1958 συνολικά 25 διαφορετικά τραγούδια κατάφεραν να είναι στην κορυφή σε έναν από τους 4 καταλόγους. Η πλειονότητα των τραγουδιών που ανέβηκαν στην κορυφή στο *Best Sellers in Stores*, τον οποίο το *Billboard* θεωρεί ως προκάτοχο του Hot 100, πέτυχαν επίσης να είναι κορυφή και στους άλλους δύο καταλόγους. Το πρώτο τραγούδι που πέτυχε να είναι στην κορυφή και των τριών καταλόγων ήταν το   "At the Hop" του Danny & the Juniors'.

## Πριν το Hot 100
**ΣΗΜΕΙΩΣΗ:** Η Εποχή του Hot 100 ξεκίνησε επίσημα τη Δευτέρα 4 Αυγούστου 1958, η οποία θα ήταν η εβδομάδα που τελειώνει στις 10 Αυγούστου (το τεύχος που κυκλοφόρησε στις 4 Αυγούστου).  Ο κατάλογος Best Sellers in Stores δημοσιευόταν ως τις 13 Οκτωβρίου.

## Hot 100

## Παραπομπές


## Επιπλέον βιβλιογραφία
**[[Fred Bronson]]'s Billboard Book of Number 1 Hits, 5th Edition* ()
## Εξωτερικοί σύνδεσμοι
* Ιστορικό Αρχείο του Αμερικανικού Ραδιοφώνου σχεδόν όλων των περιοδικών *Billboard* μεταξύ 1920 και 2016

1958
Χρηματιστική

Η χρηματιστική (απο την αρχαία ελληνική λέξη *χρῆμα*) ορίστηκε απο τον Θαλή τον Μιλήσιο ως η πράξη της συσσώρευσης πλούτου. Σύμφωνα με τον Αριστοτέλη η συγκέντρωση χρήματος καθεαυτή είναι μια πράξη αφύσικη που εκφυλίζει τους ανθρώπους που καταπιάνονται με αυτή. Τονίζει σε πολλά του κείμενα οπως «Τα Ηθικά Νικομάχεια» και «Πολιτικά» την ουσιώδη διαφορά μεταξύ οικονομίας και χρηματιστικής.

1.    **Οικονομίκη συναλλαγή :** Η πώληση αγάθων πραγματοποιήται απευθείας ανάμεσα στον παραγωγό και τον αγοραστή στην δίκαιη τίμη έτσι ώστε να μήν προστίθεται περαιτέρω υπεραξία στο προϊόν.

2.   **Χρηματιστική συναλλαγή:** Αποτελεί το εμπόριο κατά το οποίο ένας μεσάζοντας αγοράζει απο τον παραγωγό για να μεταπωλήσει στον αγοραστή σε μεγαλύτερη τιμή βγάζοντας υπεραξία. Χαρακτηρίζεται απο τον Αριστοτέλη ως μια ανήθικη πράξη με την αιτιολογία οτι το χρήμα παύει να είναι ένα απλό μέσο συναλλαγής και μετατρέπεται σε μέσο διάπραξης απάτης.

Ο Αριστοτέλης θεωρεί την μεν χρηματιστική ως ενα σύνολο κόλπων και τακτικών με σκοπό την απόκτηση πλούτου που τείνουν να διευκολίνουν την συγκέντρωση εξουσίας ενω αντίθετα εξυψώνει την οικονομία ως κοινωνική και πολίτικη διεργασία.

Κατηγορία:Ηθική
Κατηγορία:Οικονομικά
Δημήτριος Βαφιαδάκης

Ο **Δημήτριος Βαφιαδάκης** (1804-1898) ήταν Έλληνας πολιτικός που διετέλεσε δήμαρχος Σύρου.

## Βιογραφικά στοιχεία
Υπήρξε τραπεζίτης, πλοιοκτήτης και βιομήχανος με καταγωγή από τη Χίο. Διετέλεσε δήμαρχος Ερμούπολης την περίοδο 1870 - 1887 και 1895 - 1898. Κατά τη διάρκεια της θητείας του ανεγέρθηκε το δημαρχείο της Ερμούπολης σε σχέδια του Ερνέστου Τσίλλερ γι' αυτό και ο ανδριάντας του, έργο του Λάζαρου Σώχου, βρίσκεται μπροστά από το δημαρχιακό μέγαρο της Ερμούπολης.

Απεβίωσε στην Ερμούπολη το 1898. Παιδιά του ήταν οι Σταμάτης Βαφιαδάκης και Όλγα Βαφιαδάκη, σύζυγος του Αθανάσιου Λαδόπουλου.

## Αναφορές


Κατηγορία:Έλληνες βιομήχανοι
Κατηγορία:Δήμαρχοι Ερμουπόλεως
3005 Περβικτοράλεξ

Ο **Περβικτοράλεξ (Pervictoralex)** είναι ένας αστεροειδής της Κύριας ζώνης αστεροειδών με απόλυτο μέγεθος (όπως ορίζεται για το Ηλιακό Σύστημα) 13,8. Ανακαλύφθηκε το 1979 στην κορυφή Λα Σίγια των χιλιανὠν Άνδεων.

## Φυσικά χαρακτηριστικά
Η μέση διάμετρος του Περβικτοράλεξ εκτιμάται σε 4,770 χιλιόμετρα, ενώ το άλβεδό του είναι 0,282. Ο Περβικτοράλεξ περιστρέφεται γύρω από τον εαυτό του κάθε 36 ώρες και 4 λεπτά, μία αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Περβικτοραλεξ
3007 Ρηβς

Ο **Ρηβς (Reaves)** είναι ένας αστεροειδής της Κύριας ζώνης αστεροειδών με απόλυτο μέγεθος (όπως ορίζεται για το Ηλιακό Σύστημα) 12,7. Ανακαλύφθηκε το 1979 από τον Αμερικανό αστρονόμο Έντουαρντ Μπόουελ, που παρατηρούσε από το Φλάγκσταφ της Αριζόνα.

## Φυσικά χαρακτηριστικά
Η μέση διάμετρος του Ρηβς εκτιμάται σε 11,468 χιλιόμετρα, ενώ το γεωμετρικό άλβεδό του είναι 0,147. Ο Ρηβς περιστρέφεται γύρω από τον εαυτό του μία φορά κάθε 4,1555 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ρηβς
ByteDance

Η **ByteDance Ltd.** (κινέζικα: 字节跳动, πινγίν: Zìjié Tiàodòng) είναι εταιρεία παροχής υπηρεσιών διαδικτυακής τεχνολογίας με έδρα το Πεκίνο. Ιδρύθηκε από τον Ζανγκ Γιμίνγκ το 2012.

Το κύριο προϊόν της ByteDance, το Toutiao ("επικεφαλίδες"), είναι υπηρεσία περιεχομένου, δημοφιλή στη Κίνα και όλο το κόσμο. Το Toutiao ξεκίνησε ως μηχανή προτάσεων για ειδήσεις και σταδιακά εξελιχθεί σε πλατφόρμα πολυμορφικού περιεχομένου, διαθέτοντας κείμενα, εικόνες, αναρτήσεις με ερωτήσεις και απαντήσεις, μικροϊστολόγια, και βίντεο. Το Toutiao παρέχει εξατομικευμένες ροές πληροφοριών με τη βοήθεια αλγορίθμων μηχανικής μάθησης. Η ροή περιεχομένου ενημερώνεται με βάση τις γνώσεις της μηχανής για τις προτιμήσεις ανάγνωσης του χρήστη.

Η ByteDance απέκτησε την νεοφυή επιχείρηση μέσων κοινωνικής δικτύωσης Musical.ly και την συγχώνευσε με την Douyin δημιουργώντας μια ενιαία εφαρμογή κοινωνικής δικτύωσης με το όνομα TikTok. Επίσης η εταιρεία κατέχει τις εφαρμογές BuzzVideo και Vigo Video.

Οι πλατφόρμες περιεχομένου της ByteDance είχαν πάνω από 800 εκατομμύρια καθημερινούς ενεργούς χρήστες (και πάνω από 1 δισεκατομμύριο εγγεγραμμένους χρήστες συνολικά) σύμφωνα με στατιστικά που ισχύουν για τον Νοέμβριο του 2018. Τον Νοέμβριο του 2018 η αξία της εταιρείας αποτιμόταν στα 78 δισεκατομμύρια δολάρια. Η εταιρεία έχει συμφωνίες στρατηγικής συνεργασίες με εταιρείες που υποστηρίζει το Κομμουνιστικό Κόμμα της Κίνας στο Πεκίνο και τη Σαγκάη. Η ByteDance υποστηρίζεται από τις Kohlberg Kravis Roberts, SoftBank Group, Sequoia Capital, General Atlantic και Hillhouse Capital Group. Η ByteDance έχει λάβει δημόσια προσοχή για ισχυρισμούς στενής συνεργασίας με το Κομμουνιστικό Κόμμα της Κίνας με στόχο την λογοκρισία και απόκρυψη περιεχομένου για τους Ουιγούρους και ιδιαίτερα για τα στρατόπεδα επανεκπαίδευσης του Σιντσιάνγκ.

## Παραπομπές


Κατηγορία:Επιχειρήσεις της Κίνας
Κάστρο του Λανζαί

To **Κάστρο του Λανζαί** (γαλλικά: *Château de Langeais*) είναι ένα μεσαιωνικό κάστρο στην περιοχή Εντρ-ε-Λουάρ της Γαλλίας. Κτίστηκε σε ένα ακρωτήριο, που δημιουργήθηκε στη μικρή κοιλάδα του ποταμού Ρουμέρ, στο άνοιγμα της κοιλάδας του Λίγηρα, μεταξύ Σωμύρ και Τουρ. Ιδρύθηκε το 992 από τον Φούλκωνα Γ΄ κόμη του Ανζού και σύντομα επιτέθηκε σε αυτό ο Όντο Α΄ κόμης του Μπλουά. Έπειτα από την ανεπιτυχή επίθεση, κτίστηκε ο πέτρινος κεντρικός πύργος, τώρα κατεστραμμένος. Είναι ένα από τα πρώτα χρονολογημένα δείγματα πέτρινου κεντρικού πύργου (keep). Το κάστρο πολιορκήθηκε ανεπιτυχώς δύο φορές ακόμη το διάστημα 994-996. Κατά τη σύγκρουση μεταξύ των κομήτων του Ανζού και του Μπλουά, το κάστρο άλλαξε χέρια αρκετές φορές και το 1038 ο Φουλκ Γ΄ κατέλαβε πάλι το κάστρο.

Αφού καταστράφηκε κατά την περίοδο του Εκατονταετούς Πολέμου, ο Λουδοβίκος ΙΑ΄ της Γαλλίας (1461-83) ξαναέκτισε το κάστρο του Λανζαί σε αυτό που τώρα είναι ένα από τα καλύτερα παραδείγματα ύστερης μεσαιωνικής αρχιτεκτονικής. Είναι ιδιαιτέρως γνωστό για τις μνημειώδεις και πολύ διακοσμημένες καπνοδόχες του. Ανακαινισμένο στα τέλη του 19ου αι., το κάστρο του Λανζαί περιήλθε στον έλεγχο του Ιδρύματος της Γαλλίας, που κατέχει την ιδιοκτησία σήμερα. Συναριθμήται στα ιστορικά Μνημεία από το Γαλλικό Υπουργείο Πολιτισμού και είναι ανοικτό στο κοινό.

## Παραπομπές


## Πηγές
* Mesqui, Jean (1997), Chateaux-forts et fortifications en France, Paris: Flammarion, pp. 493, ISBN 2-08-012271-1
* Thompson, Michael (1991), The Rise of the Castle, Cambridge University Press, ISBN 978-0-521-37544-3

## Δείτε επίσης
* Κάστρα του Λίγηρα

Λανζαι
Κάστρο του Πλεσσί-λε-Τουρ

Το **Κάστρο του Πλεσσί-λε-Τουρ** (γαλλικά: *Château de Plessis-lez-Tours*) είναι ό,τι έμεινε από ένα υστερογοτθικό κάστρο στην πόλη Λα Ρις στον νομό Εντρ-ε-Λουάρ. Περί τα 3/4 του αρχικού οικοδομήματος κατεδαφίστηκε κατά τη Γαλλική Επανάσταση, το 1796. Βρίσκεται νοτιο-δυτικά του Τουρ, μεταξύ των ποταμών Εντρ και Λίγηρα (γαλλ. Λουάρ).

## Ιστορία
Το Πλεσσί-λε-Τουρ ήταν η κατοικία που προτιμούσε ο Λουδοβίκος ΙΑ΄ της Γαλλίας, ο οποίος απεβίωσε εκεί στις 39 Αυγούστου 1483. Έγινε το μέρος της συνάντησης το 1589 τού Ερρίκου Γ΄ των Βαλουά της Γαλλίας με τον μέλλοντα Ερρίκο Δ΄ των Βουρβόνων, η οποία κατέληξε σε συμμαχία ενάντια στην Καθολική Ένωση.

Το τωρινό κτήριο είναι ένα μικρό μόνο κομμάτι του κάστρου, που αρχικά κτίστηκε από τον Λουδοβίκο ΙΑ΄ στον 15ο αι. Το αρχικό κάστρο είχε τρεις πτέρυγες σε σχήμα Π. Το δωμάτιο όπου απεβίωσε ο Λουδοβίκος ΙΑ΄ είναι επισκέψιμο: έχει ξύλινα πλεκτά πλέσια των τελών του 15ου αι. Ο πρώτος όροφος έχει ζωγραφιές και γλυπτά αφερωμένα στον Άγ. Φραγκίσκο της Πάολα, τον οποίο ο Λουδοβίκος ΙΑ΄ κάλεσε να ζήσει κοντά του ως το τέλος εκείνου. Μέσα στο κάστρο είναι μία έκθεση σιδηρών κλουβιών, κρεμασμένων από την οροφή, που εχρησιμοποιούντο για να βάζουν μέσα τους φυλακισμένους Τα κλουβιά είναι τόσο μικρά, που οι φυλακισμένοι δεν μπορούσαν να σταθούν όρθιοι.

Η υπόλοιπη πτέρυγα, που εδώ και πολύ καιρό χρησιμοποιείται ως γαλακτοπαραγωγικό αγρόκτημα και εργοστάσιο παραγωγής ποτών, συναριθμείται στα ιστορικά Μνημεία από το 1927 από το Υπουργείο Πολιτισμού της Γαλλίας.

## Παραπομπές


## Πηγές
* Châteaux de la Loire, Michelin Guide de Tourisme, 1987 Edition
* French Ministry of Culture database entry

## Δείτε επίσης
* Κάστρα του Λίγηρα

Πλεσσί-λε-Τουρ
Τζέιμς Ντιν (ηθοποιός πορνογραφικών ταινιών)

Ο **Μπράιαν Μάθιου Σεβίλλα** (αγγλικά: *Bryan Matthew Sevilla*, 7 Φεβρουαρίου 1986), περισσότερο γνωστός με το καλλιτεχνικό του **Τζέιμς Ντιν**, είναι Αμερικανός ηθοποιός πορνογραφικών ταινιών και σκηνοθέτης. Μεταξύ των αρκετών βραβεύσεων του στον χώρο, έχει κερδίσει δύο βραβεία στα *AVN Awards* στην κατηγορία Άνδρας Ερμηνευτής της Χρονιάς, καθώς και τέσσερα *XBIZ Awards*, στην ίδια κατηγορία.

Ο Τζέιμς Ντιν, ξεκίνησε την καριέρα του στην πορνογραφική βιομηχανία, σε ηλικία 18 ετών, το 2004. Έλαβε μεγάλη δημοσιότητα, εξ αιτίας της εμφάνισής του, η οποία δεν είναι όμοια με των υπολοίπων συνάδελφών του, καθώς δεν διάθέτει τατουάζ, ιδιαίτερα γυμνασμένο σώμα, και, γενικότερα, είχε μία εικόνα ενός συνηθισμένου άνδρα. Στην καριέρα του, έως τώρα έχει εμφανιστεί σε πάνω 3.000 ερωτικά βίντεο. 

Το 2015, ο Τζέιμς Ντιν, κατηγορήθηκε από διάφορες γυναίκες για βιασμό. Η πρώτη που τον ανέφερε ήταν η Stoya, στο Twitter. Με τον Ντιν, να αρνείται οποιαδήποτε κατηγορία. Κατόπιν και η πρώην ερωμένη του, Τζοάννα Έιντζελ τον κατηγόρησε για ασέλγεια και βιασμό εις βάρος της. Ακολούθησαν κι άλλες συμπρωταγωνίστριες του, οι οποίες ανέφεραν ότι γινόταν - χωρίς λόγο - ιδιαίτερα βίος σε διάφορες σκηνές. Εθελοντικά αυτός παραιτήθηκε από την προεδρία της *Adult Performer Advocacy Committee*. Το 2017, η σκηνοθέτης Μαρία Δημόπουλος, κατηγόρησε τον Ντιν, ότι της έκλεψε αρχεία που τον κατηγοριοποιούν.
## Παραπομπές


## Εξωτερικοί σύνδεσμοι
* 
* 
* 
* 
* 
* "James Deen Purchases Softball Team" 
* James Deen Reddit Questionnaire (November 6, 2012)

Κατηγορία:Αμερικανοί ηθοποιοί πορνογραφικών ταινιών
Κατηγορία:Μπλόγκερ
Κατηγορία:Αμερικανοεβραίοι
Σύνοδος κορυφής του ευρώ

Η **Σύνοδος Κορυφής του ευρώ** (γνωστή και ως **σύνοδος κορυφής της ευρωζώνης**) είναι η συνάντηση των αρχηγών των κρατών των μελών της Ευρωζώνης (τα Μέλη της Ευρωπαϊκής Ένωσης που έχουν υιοθετήσει το Ευρώ). Είναι διαφορετική από την *[[Σύνοδος Κορυφής της Ευρωπαϊκής Ένωσης|Σύνοδο Κορυφής της Ευρωπαϊκής Ένωσης]]* που πραγματοποιείται τακτικά από το Ευρωπαϊκό Συμβούλιο, τη συνάντηση όλων των ηγετών της ΕΕ.

## Ιστορία
Η σύνοδος κορυφής του ευρώ ξεκίνησε ως παραλλαγή της Ευρωομάδας, που είναι η συνάντηση των υπουργών Οικονομικών της ευρωζώνης. Ο Πρόεδρος της Γαλλικής Δημοκρατίας, Νικολά Σαρκοζί, ζήτησε η σύνοδος του ευρώ να αντικαταστήσει την Ευρωομάδα ως «σαφώς προσδιορισμένη οικονομική διακυβέρνηση» για την ευρωζώνη, δηλώνοντας ότι δεν ήταν δυνατό να συνεχιστεί η ευρωζώνη χωρίς αυτήν. Η οικονομική κυβέρνηση της ευρωζώνης θα συζητήσει θέματα με την Ευρωπαϊκή Κεντρική Τράπεζα, η οποία θα παραμείνει ανεξάρτητη. Sarkozy stated that "only heads of state and government have the necessary democratic legitimacy" for the role. This idea was based on the meeting of eurozone leaders in 2008 who met to agree a co-ordinated eurozone response to the banking crisis.

## Δείτε ακόμη
* Ευρωπαϊκό Δημοσιονομικό Σύμφωνο
* Κρίση της Ευρωζώνης
* Ευρωομάδα

## Παραπομπές

Κατηγορία:Ευρωζώνη
Κατηγορία:Ευρωπαϊκό Συμβούλιο
Πρόεδροι των Ιταλικών περιφερειών

Οι Πρόεδροι των 20 περιφερειών της Ιταλίας είναι: 

## Κατάλογος

## Παραπομπές

Κατηγορία:Πολιτική της Ιταλίας
Κατηγορία:Περιφέρειες της Ιταλίας
Κατηγορία:Κυβέρνηση της Ιταλίας
Συμβούλιο Οικονομικών και Δημοσιονομικών Υποθέσεων

Το **Συμβούλιο Οικονομικών και Δημοσιονομικών Υποθέσεων** (**ECOFIN**) είναι μία από τις παλαιότερες διαμορφώσεις του Συμβουλίου της Ευρωπαϊκής Ένωσης και αποτελείται από τους Υπουργούς Οικονομικών των 27 μελών της Ευρωπαϊκής Ένωσης, καθώς και με τους Υπουργούς Προϋπολογισμού όταν συζητούνται τα δημοσιονομικά θέματα.

Το ECOFIN συχνά συνεργάζεται με τον Ευρωπαίο Επίτροπο Οικονομικών και Δημοσιονομικών Υποθέσεων και τον Πρόεδρο της Ευρωπαϊκής Κεντρικής Τράπεζας.

## Δείτε ακόμη
* Ευρωομάδα (Υπουργοί οικονομικών μόνο των χωρών της Ευρωζώνης)

## Παραπομπές

## Εξωτερικοί σύνδεσμοι
* 
* About the Economic and Financial Affairs Council
* Press releases of the Economic and Financial Affairs Council

Κατηγορία:Συμβούλιο της Ευρωπαϊκής Ένωσης
Κατηγορία:Οικονομικά στην Ευρωπαϊκή Ένωση
Κάστρο της Τουρ

To **Κάστρο του Τουρ** (γαλλικά: *Château de Tours*) είναι κάστρο στην όχθη του Λίγηρα (γαλλ. Λουάρ), στην πόλη Τουρ του νομού Εντρ-ε-Λουάρ της Γαλλίας.

## Ιστορία
Κτισμένο τον 11ο αι., το κτήριο έχει αρχιτεκτονική της Καρολίγγειας περιόδου. Ήταν η έδρα των ηγεμόνων της Γαλλίας. 

Ως το 2000 το βασιλικό κάστρο του Τουρ εχρησιμοποιείτο ως ενυδρείο, όπου μπορούσε κάποιος να δει 1500 ψάρια από 200 είδη. Επίσης στο κτήριο βρίσκεται το Μουσείο Γκρεβέν, που έχει ένα έργο παγκόσμιας σημασίας, τον πίνακα *Το μαρτύριο των αγίων Φαουστίνο και Τζοβίτα* του Τζαμπατίστα Ποτόνι. Το κάστρο ανήκει στην κατηγορία των ιστορικών Μνημείων από το 1913. 

Στην εποχή μας το κτήριο στεγάζει σύγχρονες εκθέσεις ζωγραφικής και φωτογραφίας, συμπεριλαμβανομένων των έργων των Ζουάν Μιρό, Ντάνιελ Μπούρεν, Ναντάρ και το εργαστήριο της ιστορίας του Τουρ, όπου εκτίθενται αρχαιολογικά και ιστορικά έγγραφα, μοντέλα και οπτικο-ακουστικό υλικό (ταινίες, κ.λπ.) για την ιστορία του Τουρ.

## Παραπομπές


## Πηγές
* "Monuments historiques — Ancien palais des Gouverneurs" (in French). Base Mérimée. Retrieved 15 May 2011.
* "Culture - Expositions au Château de Tours" (in French). Tours.fr. Retrieved 15 May 2011.

## Δείτε επίσης
* Κάστρα του Λίγηρα

Τουρ
Κριμήνι Κοζάνης

Το **Κριμήνι** (ή **Κριμίνι**) είναι μικρό χωριό του Δήμου Βοΐου του Νομού Κοζάνης, και βρίσκεται στην Περιφέρεια Δυτικής Μακεδονίας, της Ελλάδας. 

Έχει υψόμετρο 740 μέτρα από την επιφάνεια της θάλασσας, και βρίσκεται σε απόσταση από το Τσοτύλι: 10,3 χιλιόμετρα (18 λεπτά οδικώς).  Σύμφωνα με την απογραφή του 2021 έχει 40 μόνιμους κατοίκους,  αλλά το Πάσχα και το Καλοκαίρι το χωριό γεμίζει από ανθρώπους με καταγωγή από το χωριό και διαφορετική μόνιμη κατοικία.   

Για την ομορφιά του που οφείλεται στη μοναδική παραδοσιακή αρχιτεκτονική των μαστοροκαλφάδων, του δόθηκε το προσωνύμιο «μικρό Παρίσι» της Κοζάνης.  

## Ιστορία

Στην περιοχή που βρίσκεται σήμερα το Κριμήνι ζούσαν για πολλά χρόνια κάποιες αυτόχθονες οικογένειες. Το σημερινό χωριό γεννήθηκε από την καταστροφή των δύο γνωστότερων Παλαιοχωρίων της περιοχής. Στις Δυτικές πλαγιές της κορυφής του Παλιοκριμηνίου, σε ιδιαίτερα ορεινή και δύσβατη τοποθεσία, κοντά στην Κυψέλη, υπήρχε ομώνυμο χωριό, το οποίο καταστράφηκε από τις επιδρομές των Αρβανιτών στις αρχές του 18ου αιώνα. Οι κάτοικοι αναγκάστηκαν να το εγκαταλείψουν και αναζήτησαν καταφύγιο μακριά στο Μοναστήρι των σημερινών Σκοπίων, στην Καστοριά, στην Εράτυρα, στα Αηδόνια και στο Βυθό. Οι περισσότεροι όμως κατέληξαν σε αυτήν την τοποθεσία και ίδρυσαν το νέο Κριμήνι. Αργότερα, με την καταστροφή του Τσέρου, που βρίσκονταν κοντά στο Δίλοφο, πολλοί κάτοικοί του πέρασαν στο Κριμήνι και οι Κριμνιώτες, γνωρίζοντας από πρώτο χέρι τα βάσανά τους, τους πρόσφεραν βοήθεια και τους πρότειναν να μείνουν. «Μείνετε», τους είπαν, «έχουμε και σπίτια και χωράφια να σας δώσουμε.». Έτσι γεννήθηκε το σημερινό Κριμήνι, ένα πραγματικό κόσμημα της αρχιτεκτονικής και του μεγαλείου της φύσης του Βοϊου.

## Παραπομπές


Κατηγορία:Δήμος Βοΐου
Κατηγορία:Χωριά της περιφερειακής ενότητας Κοζάνης
Δέσμη έξι κανονισμών (Δίκαιο της ΕΕ)

Η οικονομική διακυβέρνηση της ΕΕ, **Δέσμη έξι κανονισμών (Sixpack)**, περιγράφει ένα σύνολο ευρωπαϊκών νομοθετικών μέτρων για τη μεταρρύθμιση του Συμφώνου Σταθερότητας και Ανάπτυξης και εισάγει μεγαλύτερη μακροοικονομική εποπτεία, ως απάντηση στην Κρίση της Ευρωζώνης το 2009. Τα μέτρα αυτά ενσωματώθηκαν σε μια δέσμη έξι κανονισμών, που κατατέθηκαν το Σεπτέμβριο του 2010 ως δύο εκδοχές από της ομάδας εργασίας της Ευρωπαϊκής Επιτροπής και του Συμβουλίου της Ευρωπαϊκής Ένωσης. Τον Μάρτιο του 2011, το ECOFIN κατέληξε σε μια προκαταρκτική συμφωνία για το περιεχόμενο της δέσμης των έξι κανονισμών με την Επιτροπή, 
και αμέσως ξεκίνησαν διαπραγματεύσεις για έγκριση από το Ευρωπαϊκό Κοινοβούλιο. Τελικά τέθηκε σε ισχύ στις 13 Δεκεμβρίου 2011, μετά από ένα έτος διαπραγματεύσεων. Οι έξι κανονισμοί αποσκοπούν στην ενίσχυση των διαδικασιών μείωσης του ελλείμματος κρατικού προϋπολογισμού και στην αντιμετώπιση μακροοικονομικών ανισορροπιών.

## Δείτε ακόμη
* Κρίση της Ευρωζώνης

## Παραπομπές


Κατηγορία:Δίκαιο της Ευρωπαϊκής Ένωσης
Ευρωπαϊκό Δημοσιονομικό Σύμφωνο

Το **Ευρωπαϊκό Δημοσιονομικό Σύμφωνο** είναι διακυβερνητική συνθήκη που εισήχθη ως νέα αυστηρότερη έκδοση του Συμφώνου Σταθερότητας και Ανάπτυξης. Υπογράφτηκε στις 2 Μαρτίου 2012 από όλα τα Μέλη της Ευρωπαϊκής Ένωσης, εκτός από την Τσεχία και το Ηνωμένο Βασίλειο. Το σύμφωνο τέθηκε σε ισχύ την 1η Ιανουαρίου 2013 για τα 16 κράτη που ολοκλήρωσαν την επικύρωση πριν από αυτήν την ημερομηνία. Από τις 3 Απριλίου 2019, κυρώθηκε και τέθηκε σε ισχύ για όλους τους 25 υπογράφοντες. Για την Κροατία τέθηκε σε ισχύ τον Ιούλιο του 2013 όταν εντάχθηκε στην Ευρωπαϊκή Ένωση, και για την Τσεχία.

## Δείτε ακόμη
* Ευρωπαϊκός Μηχανισμός Σταθερότητας
* Ευρωζώνη
* Δέσμη έξι κανονισμών (Δίκαιο της ΕΕ)

## Παραπομπές


## Εξωτερικοί σύνδεσμοι
* Treaty on stability, coordination and governance in the economic and monetary union (treaty; signed on 2 March 2012)
* Treaty on stability, coordination and governance in the economic and monetary union (final draft; 31 January 2012)
* International Agreement on a Reinforced Economic Union (first draft of treaty, 16 December 2011)
* Euro Area Statement (treaty outline, 9 December 2011)

Κατηγορία:Ευρωζώνη
Κατηγορία:Συνθήκες της Ευρωπαϊκής Ένωσης
Ευρωπαϊκό Νομισματικό Σύστημα

Το **Ευρωπαϊκό Νομισματικό Σύστημα** ήταν μια ρύθμιση που θεσπίστηκε το 1979 στο πλαίσιο της Ευρωπαϊκής Επιτροπής Ρόι Τζένκινς 
όπου τα περισσότερα κράτη Ευρωπαϊκής Οικονομικής Κοινότητας σύνδεσαν τα νομίσματα τους για να αποφευχθούν μεγάλες διακυμάνσεις μεταξύ τους.

## Overview
Μετά την κατάρρευση του συστήματος ισοτιμιών Μπρέτον Γουντς το 1971, οι περισσότερες χώρες της ΕΟΚ συμφώνησαν το 1972 να διατηρήσουν σταθερότητα στην ισοτιμία  με την παρεμπόδιση των διακυμάνσεων των συναλλαγματικών ισοτιμιών άνω του 2,25% (το ευρωπαϊκό νομισματικό φίδι). Τον Μάρτιο του 1979, αυτό το σύστημα αντικαταστάθηκε από το Ευρωπαϊκό Νομισματικό Σύστημα και καθορίστηκε η Ευρωπαϊκή λογιστική μονάδα.

## Εξωτερικοί σύνδεσμοι
*Ludlow, Peter. The making of the European monetary system. A case study of the politics of the European community. London: Butterworth, 1982

Κατηγορία:Ευρωζώνη
Φίδι στη σήραγγα

Το **Φίδι στη σήραγγα** (**snake in the tunnel**) ήταν η πρώτη απόπειρα της ευρωπαϊκής νομισματικής συνεργασίας στη δεκαετία του '70, με στόχο τον περιορισμό των διακυμάνσεων μεταξύ των διαφόρων ευρωπαϊκών νομισμάτων. Ήταν μια προσπάθεια να δημιουργηθεί ένα ενιαίο νόμισμα για την Ευρωπαϊκή Οικονομική Κοινότητα, ουσιαστικά σύνδεση όλων των νομισμάτων της ΕΟΚ μεταξύ τους.

Ο Πιέρ Γουέρνερ παρουσίασε μια έκθεση σχετικά με την Οικονομική και Νομισματική Ένωση στην ΕΟΚ στις 8 Οκτωβρίου 1970. Το πρώτο από τα τρία συνιστώμενα βήματα αφορούσε τον συντονισμό των οικονομικών πολιτικών και τη μείωση των διακυμάνσεων μεταξύ των ευρωπαϊκών νομισμάτων.

## Παραπομπές


Κατηγορία:Οικονομία της Ευρωπαϊκής Ένωσης
Ευρωπαϊκός μηχανισμός συναλλαγματικών ισοτιμιών

Ο **Ευρωπαϊκός μηχανισμός συναλλαγματικών ισοτιμιών** ήταν ένα σύστημα που εισήγαγε η Ευρωπαϊκή Οικονομική Κοινότητα στις 13 Μαρτίου 1979, ως μέρος του Ευρωπαϊκού Νομισματικού Συστήματος να μειωθεί η μεταβλητότητα των συναλλαγματικών ισοτιμιών και να επιτευχθεί νομισματική σταθερότητα στην Ευρώπη, ως προετοιμασία για την Οικονομική και Νομισματική Ένωση και την εισαγωγή ενιαίου νομίσματος, του Ευρώ, που έλαβε χώρα την 1η Ιανουαρίου 1999.

Μετά την υιοθέτηση του ευρώ, η πολιτική άλλαξε στη σύνδεση των νομισμάτων των χωρών της ΕΕ εκτός της Ευρωζώνης με το ευρώ (που έχει το κοινό νόμισμα ως κεντρικό σημείο). Ο στόχος ήταν να βελτιωθεί η σταθερότητα αυτών των νομισμάτων, καθώς και να αποκτηθεί ένας μηχανισμός αξιολόγησης για τα πιθανά μέλη της ευρωζώνης. Ο μηχανισμός αυτός είναι γνωστός ως ERM ΙΙ και έχει αντικαταστήσει τον ERM Ι. Σήμερα δύο μόνο νομίσματα είναι στον ERM II, η κορόνα Δανίας και το βουλγάρικο λέβα.

## Παραπομπές

## Εξωτερικοί σύνδεσμοι
*European Central Bank press releases:

** On inclusion of the 10 new NCBs
** On inclusion of the Slovenian tolar
** On inclusion of the Lithuanian litas
** On inclusion of the Estonian kroon
** On inclusion of the Latvian lats
** On inclusion of the Cyprus pound
** On inclusion of the Maltese lira
** On inclusion of the Slovak koruna

### Articles
*Guardian Unlimited | Special reports | Pound drops out of ERM – 17 September 1992

Κατηγορία:Ευρωζώνη
Συμφωνία Euro Plus

Η **Συμφωνία Euro Plus** υιοθετήθηκε τον Μάρτιο του 2011 κάτω από μια Ανοικτή μέθοδος συντονισμού της Ευρωπαϊκής Ένωσης, ως διακυβερνητική συμφωνία μεταξύ όλων των μελών της Ευρωπαϊκής Ένωσης (εκτός από την Κροατία, τη Τσεχία, την Ουγγαρία, τη Σουηδία και το Ηνωμένο Βασίλειο), στην οποία αναλήφθηκαν συγκεκριμένες δεσμεύσεις για τη συνεχή λειτουργία ενός νέου κοινού γενικά συμφωνηθέντος πολιτικού πλαισίου για την εφαρμογή διαρθρωτικών μεταρρυθμίσεων με στόχο τη βελτίωση της ανταγωνιστικότητας, της απασχόλησης, της χρηματοπιστωτικής σταθερότητας και της δημοσιονομικής ισχύος κάθε χώρας. Το σχέδιο υποστηρίχθηκε από τη γαλλική και τη γερμανική κυβέρνηση ως μία από τις πολλές πολιτικές απαντήσεις που απαιτούνται για την ενίσχυση σε περιοχές της Οικονομικής και Νομισματικής Ένωσης που η Κρίση της Ευρωζώνης είχε αποκαλύψει ότι είναι πολύ κακώς κατασκευασμένες.

## Δείτε ακόμη
* Κρίση της Ευρωζώνης
* Συνθήκη της Λισσαβώνας

## Παραπομπές


## Εξωτερικοί σύνδεσμοι
*Euro Pact Plus official website
*Competitivness Pact
*BBC.co.uk

Κατηγορία:Ευρωζώνη
Ευρωπαϊκό Ταμείο Νομισματικής Συνεργασίας

To **Ευρωπαϊκό Ταμείο Νομισματικής Συνεργασίας** ήταν ένα ταμείο που ιδρύθηκε τον Απρίλιο του 1973 από τα μέλη της Ευρωπαϊκής Οικονομικής Κοινότητας για να εξασφαλιστεί συντονισμένη δράση για την ορθή λειτουργία του κοινοτικού συστήματος. The EMCF was located in Luxembourg. Το όργανο λήψης αποφάσεων, το Διοικητικό Συμβούλιο, απαρτιζόταν από τους διοικητές των κεντρικών τραπεζών των χωρών της ΕΟΚ. 
Σε αντίθεση με ότι υποδηλώνει το όνομά του, το ταμείο δεν κατείχε κανένα καταβεβλημένο κεφάλαιο.

Τα καθήκοντα συντονισμένης δράσης που αποδόθηκαν στο ταμείο ήταν:

* τη σταδιακή μείωση των περιθωρίων διακύμανσης των κοινοτικών νομισμάτων μεταξύ τους
* παρεμβάσεις σε κοινοτικά νομίσματα στις αγορές συναλλάγματος
* διακανονισμοί μεταξύ Κεντρικών Τραπεζών που οδηγούν σε συντονισμένη πολιτική για τα αποθεματικά.

Διαλύθηκε τον Ιανουάριο του 1994 και το διαδέχθηκε από το Ευρωπαϊκό Νομισματικό Ίδρυμα που αργότερα αντικαταστάθηκε από την Ευρωπαϊκή Κεντρική Τράπεζα.

## Παραπομπές

Κατηγορία:Σώματα της Ευρωπαϊκής Ένωσης
Σώματα της Ευρωπαϊκής Ένωσης

Τα κύρια **Σώματα της Ευρωπαϊκής Ένωσης** είναι:

* τα 7 Θεσμικά όργανα της Ευρωπαϊκής Ένωσης
* οι Οργανισμοί της Ευρωπαϊκής Ένωσης

Η Συνθήκη της Ευρωπαϊκής Ένωσης στο άρθρο 13 αναφέρει τα Θεσμικά όργανα της Ευρωπαϊκής Ένωσης.

Υπάρχουν ορισμένοι εξειδικευμένοι και αποκεντρωμένοι Οργανισμοί της Ευρωπαϊκής Ένωσης που λειτουργούν από την Επιτροπή ή ενίοτε από το Συμβούλιο. Δημιουργούνται βάσει νομοθεσίας ή συνθήκης για την αντιμετώπιση συγκεκριμένων προβλημάτων ή περιοχών. Αυτοί περιλαμβάνουν το
τον Ευρωπαϊκό Οργανισμό Περιβάλλοντος και την Ευρωπόλ.

## Παραπομπές
Διεύρυνση της ευρωζώνης

Η **Διεύρυνση της ευρωζώνης** είναι μια συνεχής διαδικασία στο πλαίσιο της Ευρωπαϊκής Ένωσης.

Όλα τα  Μέλη της Ευρωπαϊκής Ένωσης, εκτός από τη Δανία η οποία διαπραγματεύτηκε εξαίρεση από τις διατάξεις, υποχρεούνται να υιοθετήσουν το ευρώ ως το μοναδικό τους νόμισμα μόλις πληρούν το ευρώ τα κριτήρια, τα οποία περιλαμβάνουν: συμμόρφωση με τα κριτήρια χρέους και ελλείμματος που περιγράφονται στο Σύμφωνο Σταθερότητας και Ανάπτυξης, διατηρώντας τον πληθωρισμό και τα μακροπρόθεσμα κυβερνητικά επιτόκια κάτω από ορισμένες τιμές αναφοράς, σταθεροποιώντας τη συναλλαγματική ισοτιμία του νομίσματός τους έναντι του ευρώ συμμετέχοντας στον Ευρωπαϊκό μηχανισμό συναλλαγματικών ισοτιμιών (ERM II), και εξασφαλίζοντας ότι οι εθνικές τους νομοθεσίες συμμορφώνονται με τους νόμους της Ευρωπαϊκής Κεντρικής Τράπεζας, του Ευρωπαϊκού Συστήματος Κεντρικών Τραπεζών και των άρθρων 130 και 131 της of the Συνθήκης για τη λειτουργία της Ευρωπαϊκής Ένωσης.

Η υποχρέωση των κρατών μελών της ΕΕ να υιοθετήσουν το ευρώ περιγράφηκε για πρώτη φορά από το άρθρο 109.1j της Συνθήκης του Μάαστριχτ το 1992, το οποίο κατέστη υποχρεωτικό για όλα τα νέα κράτη μέλη από τους όρους των συνθηκών προσχώρησής τους.

## Δείτε ακόμη
* Διεύρυνση της Ευρωπαϊκής Ένωσης
* Ιστορία της Ευρωπαϊκής Ένωσης

## Παραπομπές

Κατηγορία:Πολιτική της Ευρωπαϊκής Ένωσης
Κατηγορία:Ευρωζώνη
Ευρωπαϊκό Νομισματικό Ίδρυμα

To **Ευρωπαϊκό Νομισματικό Ίδρυμα** ήταν ο πρόδρομος της Ευρωπαϊκής Κεντρικής Τράπεζας, που λειτουργούσε μεταξύ 1994 και 1997.

## Ιστορία
Δημιουργήθηκε την 1η Ιανουαρίου 1994 για να επιβλέπει το δεύτερο στάδιο δημιουργίας της νομισματικής ένωσης. Ανέλαβε το προηγούμενο Ευρωπαϊκό Ταμείο Νομισματικής Συνεργασίας. Συγκλήθηκε για πρώτη φορά στις 12 Ιανουαρίου. Διαλύθηκε την 1η Ιουνίου 1998 με τη δημιουργία της Ευρωπαϊκής Κεντρικής Τράπεζας και του Ευρωπαϊκού Συστήματος Κεντρικών Τραπεζών η οποία ανέλαβε τις διευρυμένες ευθύνες της καθώς δρομολογήθηκε το Ευρώ.

## Ρόλος
Το Ευρωπαϊκό Νομισματικό Ίδρυμα ήταν ο βασικός νομισματικός θεσμός της δεύτερης φάσης της Οικονομικής και Νομισματικής Ένωσης. Ενθάρρυνε τη συνεργασία μεταξύ των εθνικών τραπεζών των μελών της Ευρωπαϊκής Ένωσης  και έθεσε τα θεμέλια για το Ευρώ. Είχε λιγότερους από 250 υπαλλήλους, ως επί το πλείστον αποσπασμένους από τις εθνικές κεντρικές τράπεζες, με έδρα τον Ευρωπύργο στη Φραγκφούρτη (Γερμανία), εκεί που εδρεύει σήμερα η Ευρωπαϊκή Κεντρική Τράπεζα.

## Δείτε ακόμη
*Ιστορία του ευρώ

## Παραπομπές


Κατηγορία:Ευρωπαϊκό Σύστημα Κεντρικών Τραπεζών
Κατηγορία:Ευρωπαϊκή Κεντρική Τράπεζα
Ευρωπαϊκό Πρωτάθλημα Κλειστού Στίβου 2019 – 1500 μέτρα ανδρών

Τα **1500 μέτρα ανδρών** στο Ευρωπαϊκό Πρωτάθλημα Κλειστού Στίβου 2019 πραγματοποιήθηκε την 1 Μαρτίου 2019, ώρα 11:50 (σειρές) και 3 Μαρτίου 2019, ώρα 20:01 (τελικός).

## Ρεκόρ

## Αποτελέσματα

### Σειρές
εναλλ.=|μικρογραφία|300x300εσ|1η σειρά
εναλλ.=|μικρογραφία|300x300εσ|2η σειρά
Πρόκριση: Οι 2 πρώτοι κάθε σειράς (Q) και οι επόμενοι 3 γρηγορότεροι (q) προκρίνονται στον τελικό.

### Τελικός
εναλλ.=|μικρογραφία|273x273εσ|Ο τελικός

## Παραπομπές


01500Αν
2019Α
Κάστρο του Μπωρεγκάρ (Λουάρ-ε-Σερ)

Το **Κάστρο του Μπωρεγκάρ** (γαλλικά: *Château de Beauregard*) είναι αναγεννησιακό κάστρο στην Κοιλάδα του Λίγηρα (γαλλ. Λουάρ) στη Γαλλία. Βρίσκεται στην επικράτεια της πόλης Σελέτ, λίγο πιο νότια από την πόλη Μπλουά και λίγα μίλια από άλλα διάσημα κάστρα του Λίγηρα, όπως το Κάστρο του Σεβερνύ. Αν και είναι ακόμη ακατοίκητο, μπορεί να το επισκεφθούν τουρίστες. Το κάστρο είναι περίφημο για την Πινακοθήκη του, που διακοσμήθηκε τον 17ο αι. με 327 προσωπογραφίες διασήμων προσώπων. 

## Περιγραφή
Το κύριο κτήριο έχει δύο ορόφους: το ισόγειο έχει στην πρόσοψη μία στοά καλυμμένη με επτά τόξα και ο πρώτος όροφος έχει εσωτερικά μία στοά. Τον 16ο αι. οι στοές είχαν σχεδιαστεί για να ενώνουν τα δύο ακραία κτήρια. Το νότιο κτήριο εξέχει προς τα εμπρός και στη στέγη του υπάρχει μία καπνοδόχος λεπτή και υψηλή. Έτσι προεξείχε και το άλλο, βόρειο κτήριο και μάλλον αυτό ήταν το αρχικό κτήριο του 15ου αι. Αυτό φαίνεται σε σχέδια του Αντρουέ ντυ Σερσώ και καταστράφηκε τον 17ο αι. για να κτιστεί πιο σύγχρονο, που και αυτό αφαιρέθηκε τον 19ο αι. Στο εμπρός μέρος σχηματίζεται η αυλή. Η πίσω όψη του κάστρου έχει θέα στο πάρκο και άλλαξε τον 19ο αι. Εδώ υπάρχει ένα γήπεδο του τένις.

## Παραπομπές


## Πηγές
* Châteaux of the Loire Valley, Polidori & de Montclos (Könemann). ISBN 3-89508-598-7

## Δείτε επίσης
* Κάστρα του Λίγηρα

Μπωρεγκαρ
Μάρτζορι Χουσεπιάν Ντόμπκιν

Η **Μάρτζορι Χουσεπιάν Ντόμπκιν** (21 Νοεμβρίου 1922 - 8 Φεβρουαρίου 2013) ήταν αρμενιοαμερικανίδα συγγραφέας. Ήταν συγγραφέας και καθηγήτρια αγγλικών στο κολλέγιο Μπάρναρντ (συνδεδεμένο με το πανεπιστήμιο Κολούμπια) στη Νέα Υόρκη. Έχει γράψει το μυθιστόρημα A Houseful of Love (μπεστσέλερ των *[[New York Times|Τάιμς της Νέας Υόρκης]]* και της *[[New York Herald Tribune]]*), καθώς και το βιβλίο ιστορικού περιεχομένου Σμύρνη 1922: Η καταστροφή μιας πόλης ("Smyrna 1922: The Destruction of a City").

Η Χουσεπιάν Ντόμπκιν γεννήθηκε το 1922, κόρη του δρ. Μοσές Χουσεπιάν και της συζύγου του Μακρουχί. Ήταν κόρη Αρμενίων μεταναστών στην Νέα Υόρκη, γεννημένη δυόμισι μήνες μετά τον θάνατο του παππού της κατά την καταστροφή της Σμύρνης. Η γιαγιά της έγυνε πρόσφυγας. Είχε έναν νεότερο αδελφό, τον νευροχειρουργό Έντγκαρ Χουσεπιάν. Σπούδασε στο κολλέγιο Μπαρνάρντ και δίδαξε λογοτεχνία και γραφή από το 1957 έως το 1993, ενώ ήταν συνδεδεμένη πρύτανης σπουδών στο Μπάρναρντ από το 1976 έως το 1993. Δίδαξε σε πολλούς φοιτητές, συμπεριλαμβανομένης της συγγραφέως Μάργκαρετ Σεζέρ-Τόμπσον.

Είναι παραλήπτης του βραβείου Ανανία Σιρακάτσι της Ακαδημίας Επιστημών της Σοβιετικής Αρμενίας, καθώς και ενός επίτιμου διδακτορικού από το κολλέγιο Ουίλσον.
[μικρογραφία|Το ημερολόγιο της [Αναΐς Νιν, υπογεγραμμένο από την Νιν και απεσταλμένο στη Μάρτζορι]]

## Ακαδημαϊκή σταδιοδρομία

* 1957–1988: Καθηγήτρια αγγλικών στο κολλέγιο Μπάρναρντ
* 1976–1993: Συνδεδεμένη πρύτανης σπουδών
* 1988–1993: Καθηγήτρια αγγλικών
* 1993-2013: Ομότιμη καθηγήτρια

## Βιβλιογραφία

* *[[A Houseful of Love]]* (Random House, 1957)
* *The Smyrna Affair* (αμερικανική έκδοση, Harcourt Brave Jovanovich, 1971, πλέον εκδίδεται από την Newmark Press με τον τίτλο *Smyrna 1922: The Destruction of a City*)
** *Smyrna 1922* (βρετανική έκδοση, Faber and Faber, 1972)
* "The Unremembered Genocide" (λήμμα στο *Commentary*)
* *The Making of a Feminist: Early Journals and Letters of M. Carey Thomas* (Εκδοτικός οίκος του κρατικού πανεπιστημίου του Κεντ, 1977)
* "George Horton and Mark L. Bristol: opposing forces in U.S. foreign policy, 1919-1923" (1983)
* *Inside Out* (γράφτηκε με τον Ζαν Κάλλεν, Ivy Books, 1989)

## Παραπομπές


Κατηγορία:Αμερικανοί συγγραφείς
Αιτναίαι

Οι ***Αιτναίαι*** ήταν δράμα του αρχαίου Αθηναίου τραγικού ποιητή Αισχύλου, το οποίο δεν έχει σωθεί. Είναι όμως γνωστό ότι γράφηκε στη Σικελία το έτος 475 π.Χ., όταν ο Αισχύλος βρισκόταν εκεί μετά από πρόσκληση του τυράννου Ιέρωνα Α΄. Στο έργο αυτό ανήκει το τέλος μιας υπόθεσης που δίνεται σε έναν από τους πολυπληθείς Παπύρους της Οξυρρύγχου. Συγκεκριμένα, ένα από τα αποσπάσματα του Αισχύλου που βρέθηκαν στον πάπυρο παρουσιάζει τον Δία να αποστέλλει τη Δίκη στους ανθρώπους για να τους φέρει την ευτυχία. Ο Έντουαρντ Φραίνκελ (Fraenkel) συσχέτισε το απόσπασμα αυτό με το έργο *Αιτναίαι* και απέδειξε ότι αποτελεί μέρος του.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 3, σελ. 138

Αιτναιαι
Έρικα ντε λα Ρόσα

Η **Έρικα ντε λα Ρόσα** (*Erika de la Rosa Castro*, 26 Σεπτεμβρίου 1982 -) είναι Μεξικανή ηθοποιός και μοντέλο. 

Το 2003 έκανε το ντεμπούτο της στην τηλενουβέλα *La hija del jardinero*. Έγινε ευρέως γνωστή από την συμμετοχή της στην τηλενουβέλα *[[La Patrona]]*.

Υπήρξε παντρεμένη με τον Ομάρ Άλβαρες και μαζί έχουν μια κόρη την Άνα Σοφία.

## Φιλμογραφία
**La hija del jardinero* - 2003, ως Κλάρα "Κλαρίτα"
**La vida es una canción* - 2004, ως Ανχέλικα
**Montecristo* - 2006/07, ως Βαλεντίνα Λομπάρδο Μονσεράτ
**Se busca un hombre* - 2007, ως Τάνια Γουίλκινς
**Lo que callamos las mujeres* - 2007 (επεισόδιο: "Secretos de familia")
**Cambio de vida* - 2008, ως Κριστίνα (2 επεισόδια)
**Deseo prohibido* - 2008, ως Μάιτε Γουίλσον
**Cada quien su santo* - 2009 (επεισόδιο: "Desde arriba")
**Pasión Morena* - 2009/10, ως Ισέλα Τεράν ντε Ρέγες
**Cinco mujeres usando el mismo vestido* - 2010 (θεατρική παράσταση)
**Emperatriz* - 2011, ως Ιατ. Χιμένα Καστεγιάνος (γκεστ εμφάνιση)
**[[La Patrona]]* - 2013, ως Ιρένε Μοντεμάρ Γκοδίνες ντε Μπελτράν/ντε Βάμπα
**¿Qué le dijiste a Dios?* - 2013, ως Μαρσέλα (ταινία)
**El Señor de los Cielos* - 2014, ως Έλσα Μαρίν (γκεστ εμφάνιση)
**Bajo el mismo cielo* - 2015/16, ως Φελίσια Μέντες Ριομπουένο
**Eva la trailera* - 2016, ως Μαρλένε Παλάσιος
**Entre correr y vivir* - 2016, ως Ανχελίνα Ντάμι (σειρά)
**El Beso del Jabali* - 2016 (θεατρική παράσταση)
**Guerra de ídolos* - 2017, ως Σέλβα Τρεβίνο ντε Ματαμόρος
**Caer en tentación* - 2017/18, ως Αλίνα ντελ Βιγιάρ
**Cuna de lobos* - 2019 (γκεστ εμφάνιση) 
**Vecinos* - 2019, ως Χούλια Σουάρες (σειρά)
**[[Γιατροί, Η γραμμή της ζωής|Médicos, línea de vida]]* - 2019/20, ως Νοσοκόμα Μιρέγια Ναβάρρο

## Παραπομπές


## Εξωτερικοί Σύνδεσμοι

* 
* 

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Κατηγορία:Μεξικανές ηθοποιοί θεάτρου
Κατηγορία:Μεξικανές μοντέλα